楊博文

楊博文係香港沙灘排球運動員，曾經代表香港出戰亞洲沙灘排球巡迴賽、亞運等賽事。喺第十八屆亞洲運動會沙灘排球分組賽同徐錦龍嘅組合曾經擊敗馬爾代夫嘅代表，但另外兩場分別輸畀阿曼同泰國嘅代表無緣出線。2020年6月12日裁判官吳重儀判佢喺反修例運動期間襲警罪成，並且話「警員口供不一，證明沒有夾口供，所以是誠實可靠的證人」，還押入小欖精神病治療中心，等候精神健康報告。佢原本任職小學先生，因為呢件事七月畀學校炒咗。9月8日正式判刑，入獄九星期。因為冇咗份工，所以佢發起眾籌用作父母嘅醫療開支同生活費。11月16日，差佬以洗黑錢名義再次拉咗佢。

香港排球員